ΓΡΑΠΤΗ ΕΡΩΤΗΣΗ E-2042/01

υποβολή: Gerhard Hager (NI) προς την Επιτροπή

(13 Ιουλίου 2001)

Θέμα: Τροποποιημένη πρόταση οδηγίας του Συμβουλίου σχετικά με το δικαίωμα στην οικογενειακή επανένωση

Σύμφωνα με το άρθρο 3 παράγραφος 2 της τροποποιημένης πρότασης οδηγίας του Συμβουλίου σχετικά με το δικαίωμα στην οικογενειακή επανένωση (COM(2000)624 τελικό(1)) κάποιες κατηγορίεςπηκόων τρίτων χωρών δεν εμπίπτουν στο πεδίο εφαρμογής της πρότασης. Βάσει του άρθρου 3 παράγραφος 2 σημείο β της πρότασης εξαιρούνται οιπήκοοι τρίτων χωρών στους οποίους έχει χορηγηθεί προσωρινή προστασία από κάποιο κράτος μέλος. Σύμφωνα με το άρθρο 3 παράγραφος 2 σημείο γ οιπήκοοι τρίτων χωρών στους οποίους έχει χορηγηθεί άδεια παραμονής βάσει μορφών επικουρικής προστασίας δεν εμπίπτουν επίσης στο πεδίο εφαρμογής της πρότασης.

Τι είδους διαχωρισμό κάνει η Επιτροπή μεταξύ προσωρινής και επικουρικής προστασίας σε κάποιο κράτος μέλος·

(1) ΕΕ C 62 E της 27.2.2001, σελ. 99.

Απάντηση του κ. Vitorino εξ ονόματος της Επιτροπής

(4 Οκτωβρίου 2001)

Τα δύο καθεστώτα προστασίας, προσωρινής και επικουρικής, είναι ξεχωριστά και συνδέονται με διαφορετικές καταστάσεις και διαφορετικές κατηγορίες προσώπων.

Προσωρινή προστασία, όπως ορίζεται και στην οδηγία αριθ. 2001/55/ΕΚ του Συμβουλίου της 20ής Ιουλίου 2001 σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά τηνποδοχή και την αντιμετώπιση των συνεπειών τηςποδοχής αυτών των ατόμων(1), είναι μια διαδικασία με έκτακτο χαρακτήρα που εξασφαλίζει, σε περίπτωση μαζικής εισροής ή εάν επίκειται μαζική εισροή εκτοπισθέντων από τρίτες χώρες, οι οποίοι δεν μπορούν να επιστρέψουν στη χώρα καταγωγής τους, άμεση και προσωρινή προστασία σε αυτά τα άτομα, ιδίως εάνπάρχει επίσης κίνδυνος το σύστημα ασύλου να μην μπορεί να αντιμετωπίσει αυτήν την εισροή χωρίς αρνητικές συνέπειες για την καλή λειτουργία του, το συμφέρον των ενδιαφερομένων ατόμων και το συμφέρον άλλων ατόμων που ζητούν προστασία.

Επικουρική προστασία, (όπως ορίζεται και στην πρόταση οδηγία του Συμβουλίου(2) για τη θέσπιση ελάχιστων απαιτήσεων για την αναγνώριση και το καθεστώς τωνπηκόων τρίτων χωρών και των απάτριδων ως προσφύγων, σύμφωνα με τη σύμβαση του 1951 για το καθεστώς των προσφύγων και το πρωτόκολλο του 1967, ή ως προσώπων που χρήζουν διεθνούς προστασίας για άλλους λόγους, είναι μια μορφή διεθνούς προστασίας για πρόσωπα που δεν δικαιούνται μεν το καθεστώς του πρόσφυγα αλλά χρήζουν διεθνούς προστασίας για άλλους λόγους.

Συνεπώς, η προσωρινή προστασία αφορά αποκλειστικά περιπτώσεις μαζικής εισροής. Αποτελεί έκτακτο μηχανισμό προστασίας των σχετικών ατόμων. Αναμένεται ότι θα θεσπιστεί από το Συμβούλιο (με ειδική πλειοψηφία) βάσει πρότασης της Επιτροπής. Ισχύει για ένα έτος, με την πιθανότητα αυτόματης επέκτασης για δύο εξάμηνες περιόδους. Το Συμβούλιο μπορεί να αποφασίσει περαιτέρω επέκταση για ένα ακόμα έτος. Αν η κατάσταση στη χώρα καταγωγής το επιτρέπει, το Συμβούλιο μπορεί να αποφασίσει να θέσει τέλος στην προσωρινή προστασία. Η προσωρινή προστασία δεν προδικάζει την αναγνώριση του καθεστώτος πρόσφυγα στο πλαίσιο της σύμβασης της Γενεύης και η πρόταση για οδηγία του Συμβουλίου θεσπίζει την πρόσβαση στην κανονική διαδικασία χορήγησης ασύλου, αν ο ενδιαφερόμενος το επιθυμεί.

Στον δικαιούχο προσωρινής προστασίας χορηγείται άδεια παραμονής, η απαραίτητη ενημέρωση, καθώς και το δικαίωμα εργασίας, στέγασης και κοινωνικής πρόνοιας,γειονομικής περίθαλψης και εκπαίδευσης. Τουλάχιστον τα στενά μέλη της οικογένειας μπορούν να συνενωθούν.

Αντίθετα από την προσωρινή προστασία, η επικουρική προστασία δεν αφορά αποκλειστικά ειδικές περιπτώσεις, και μπορεί να παρασχεθεί σε πρόσωπα που ζητούν διεθνή προστασία, δεν ανταποκρίνονται στα κριτήρια χορήγησης του καθεστώτος πρόσφυγα όπως καθορίζεται στη σύμβαση του 1951 περί προσφύγων, αλλά για τα οποία έχει ωστόσο διαπιστωθεί ότι χρήζουν διεθνούς προστασίας.

(1) ΕΕ L 212 της 7.8.2001.

(2) Δεν είναι ακκόμη διαθέσιμη.